钦定古今图书集成/明伦汇编/官常典/第720卷 > 董全祯
## 钦定古今图书集成/明伦汇编/官常典/第720卷 > 董全祯

按《饶州府志》：“全祯，德兴人。天祐中为殿中御史，封端
公。时朱温篡唐，淮南节度使杨渥檄传兴复，全祯兼
八砦将领，守分鄱阳。群贼忽自浙至，兵寡战败，乃自
断其首。已而雷电晦冥，如有戈甲甚盛，贼大惊溃，全
祯犹于马上自挈其首以归，未至家，坠马死。无何，马
亦毙。后人念保奠之功，立庙祀之。”